Тиркеме

**Кыргыз Республикасынын алдыңкы спортчуларына берилүүчү**

**стипендиялар жөнүндө**

**жобо**

1. **Жалпы жоболор**
2. Ушул жобо Кыргыз Республикасынын алдыңкы спортчуларына спорттун түрлөрү боюнча ай сайын берилүүчү стипендиялардын өлчөмүн, аны дайындоонун жана төлөп берүүнүн тартибин аныктайт.
3. Кыргыз Республикасынын алдыңкы спортчуларына стипендиялар дене тарбия жана спорт чөйрөсүндөгү ыйгарым укуктуу мамлекеттик органдын тийиштүү жылга каралган каражаттарынан төлөнөт.
4. Спорттун түрлөрү боюнча Кыргыз Республикасынын курама командасынын мүчөсү болгон Кыргыз Республикасынын жарандары – спортчулары стипендиат боло алышат.
5. **Стипендиялардын өлчөмү жана төлөп берүүнүн тартиби**
6. Стипендиялардын өлчөмдөрү календардык жыл ичинде спортчулар көрсөткөн спорттук натыйжаларга жараша, дене тарбия жана спорт чөйрөсүндөгү ыйгарым укуктуу мамлекеттик органдын бюджеттик каржыланышынын чегинде белгиленет жана стипендиаттарга ай сайын төлөнөт. Стипендиялар спорттун олимпиадалык, паралимпиадалык, сурдлимпиадалык түрлөрү боюнча – 7 категорияга, спорттун улуттук түрлөрү боюнча – 3 категорияга жана спорттун олимпиадалык эмес түрлөрү боюнча – 4 категорияга бөлүнөт:
7. спорттун олимпиадалык, паралимпиадалык, сурдлимпиадалык түрлөрү:

- I категория – 75,0 (жетимиш беш) миң сом;

- II категория – 60,0 (алтымыш) миң сом;

- III категория – 50,0 (элүү) миң сом;

- IV категория – 40,0 (кырк) миң сом;

- V категория – 30,0 (отуз) миң сом;

- VI категория – 20,0 (жыйырма) миң сом;

- VII категория – 10,0 (он) миң сом;

2) спорттун улуттук түрлөрү:

- I категория – 25,0 (жыйырма беш) миң сом;

- II категория – 20,0 (жыйырма) миң сом;

- III категория – 15,0 (он беш) миң сом;

3) спорттун олимпиадалык эмес түрлөрү:

- I категория – 20,0 (жыйырма) миң сом;

- II категория – 15,0 (он беш) миң сом;

- III категория – 10,0 (он) миң сом;

- IV категория – 8,0 (сегиз) миң сом.

1. Стипендиялар бир жылдык мөөнөткө дайындалат. Стипендияны дайындоо дене тарбия жана спорт чөйрөсүндөгү ыйгарым укуктуу мамлекеттик органдын чечими менен ушул Жобонун 3-главасына ылайык жүргүзүлөт. Стипендия ушул Жобонун 6, 7 жана 8-пункттарында көрсөтүлгөн критерийлерди спортчу аткарган айдан кийинки айдын биринчи күнүнөн тартып дайындалат. Олимпиадалык (паралимпиадалык) оюндарда, Азиялык (Азиялык Пара оюндар) оюндарда, Дүйнөлүк универсиадада, Ислам тилектештик оюндарында, жабык жайлардагы Азия оюндарында, пляждык Азия оюндарында байгелүү орундарга ээ болгон спортчуларга стипендия эки жылдык мөөнөткө төлөнөт. Эгерде спорттун түрлөрү боюнча дүйнөлүк чемпионат менен Азия чемпионаты эки жылда бир жолу өткөрүлсө, анда мындай мелдештерде байгелүү орундарды ээлегендиги үчүн стипендия эки жылдык мөөнөткө дайындалат. Мелдештердин бир нече түрүнөн спортчу байгелүү орундарды жеңип алган учурда стипендия эң жогорку көрсөткүч боюнча дайындалат.
2. **Стипендия дайындоонун критерийлери**
3. Спорттун олимпиадалык, паралимпиадалык жана сурдлимпиадалык түрлөрү боюнча

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **№** | **Иш-чаралардын аталышы** | **I****кате-гория** | **II****кате-гория** | **III****кате-гория** | **IV****кате-****гория** | **V****кате-гория** | **VI****кате-****гория** | **VII****кате-гория** |
| **Ээлеген орундар** |
| 1 | Олимпиадалык оюндар (Паралимпиадалык оюндар)  | 1 | 2 | 3 |  |  |  |  |
| 2 | Сурдлимпиадалык оюндар |  |  |  | 1 | 2 | 3 |  |
| 3 | Өспүрүмдөрдүн олимпиадалык оюндары |  |  |  | 1 | 2 | 3 |  |
| 4 | Азия оюндары(Азия Пара оюндары) |  | 1 | 2 | 3 |  |  |  |
| 5 | Дүйнөлүк чемпионат: |  |  |  |  |  |  |  |
|  | * чоңдор
 |  | 1 | 2 | 3 |  |  |  |
|  | - жаштар (ошондой эле U23) |  |  | 1 | 2 | 3 |  |  |
|  | * өспүрүмдөр (кадеттер)
 |  |  |  | 1 | 2 | 3 |  |
| 6 | Азия чемпионаты: |  |  |  |  |  |  |  |
|  | - чоңдор |  |  | 1 | 2 | 3 |  |  |
|  | - жаштар (ошондой эле U23) |  |  |  | 1 | 2 | 3 |  |
|  | * өспүрүмдөр (кадеттер)
 |  |  |  |  | 1 | 2 | 3 |
| 7 | Дүйнөлүк универсиада |  | 1 | 2 | 3 |  |  |  |
| 8 | Студенттер арасындагы дүйнөлүк чемпионат |  |  |  | 1 | 2 | 3 |  |
| 9 | Ислам тилектештик оюндары |  |  |  |  | 1 | 2 | 3 |

1. Спорттун олимпиадалык эмес түрлөрү боюнча

|  |  |  |  |  |  |
| --- | --- | --- | --- | --- | --- |
| **№** | **Иш чаранын аталышы** | **I****категория** | **II****категория** | **III****категория** | **IV****категория** |
| **Ээлеген орундар** |
| 1 | Жабык жайлардагы Азия оюндары | 1 | 2 | 3 |  |
| 2 | Пляждык Азияоюндары |  | 1 | 2 | 3 |
| 3 | Шахматтык олимпиада | 1 | 2 | 3 |  |
| 4 | “Спорт бардыгы үчүн” аттуу TAFISA дүйнөлүк оюндары |  | 1 | 2 | 3 |
| 3 | Дүйнөлүк күжүрмөн искусствосу оюндары  |  | 1 | 2 | 3 |

1. Спорттун улуттук түрлөрү боюнча

|  |  |  |  |  |
| --- | --- | --- | --- | --- |
| **№** | **Иш чаранын****аталышы** | **I категория** | **II категория** | **III категория** |
| **Ээлеген орундар** |
| 1 | Дүйнөлүк чемпионат | 1 | 2 | 3 |
| 2 | Бүткүл дүйнөлүк интеллектуалдык олимпиада | 1 | 2 | 3 |

Эскертүү:

- спорттун командалык түрлөрүнө стипендия ушул Жобонун 6, 7 жана 8-пункттарында көрсөтүлгөн критерийлерге ылайык командага белгиленет, ошондой эле стипендия 2,1 коэффициент менен команда мүчөлөрүнүн ортосунда бирдей үлүштө бөлүштүрүлөт;

- спорттун олимпиадалык эмес жана улуттук түрлөрү боюнча Азия оюндарында, Дүйнөлүк универсиадада жана Ислам тилектештик оюндарында байгелүү орунга ээ болгон спортчуларга стипендия ушул Жобонун 6-пунктунда аныкталган критерийлерге ылайык дайындалат;

- жабык жайлардагы Азия оюндарына катышкан спорттун олимпиадалык жана улуттук түрлөрү боюнча спортчуларга стипендия ушул Жобонун 7-пунктунда аныкталган критерийлерге ылайык дайындалат;

- эгерде мелдеш “В” категориясында өткөрүлсө, анда стипендия бир категорияга төмөн, “С” категориясында өткөрүлсө эки категорияга төмөн дайындалат.

**4. Стипендиаттарды аныктоо тартиби**

9. Стипендиаттарды аныктоо үчүн зарыл болгон документтердин тизмеги:

- спортчунун арызы же машыктыруучунун рапорту;

- мелдештин протоколу;

- стипендияны которуу үчүн карталык эсеп;

- паспорттун көчүрмөсү.

10. Стипендияны төлөө төмөнкүдөй учурларда токтотулат:

- стипендиат Кыргыз Республикасынын курама командасынын курамынан чыгарылганда;

- жекече пландарды жана келишим-контракттын шарттарын аткарбаганда:

- спортчу тыюу салынган препараттарды (допинг) кабыл алганда;

- допинг-контролдоодон (тигил же бул мелдешти тейлеген допинг контролдоочу инспекторунун тастыктоочу документтеринин негизинде) өтүүдөн баш тартканда;

- тапшырган документтер так болбогондо;

- стипендия алуучу каза болгондо, ошондой эле ал Кыргыз Республикасынын жарандык мыйзамдарына ылайык дайынсыз жок болгон же каза болгондугу кабарланган деп таанылган учурларда;

- спорттук этиканы, спорт менен машыгуу режимин бузгандыгын ырастоочу документтер берилгенде;

- эл аралык мелдештерге чет мамлекет үчүн чыкканда;

- спорттук ишти токтоткондо.

11. Эгерде допингге каршы тийиштүү уюм тарабынан спортчуга карата допингге каршы эрежелерди бузушу мүмкүндүгүнө байланыштуу расмий спорттук иш-чараларга катышуудан убактылуу четтетүү түрүндө санкция колдонулган учурда, ага стипендия төлөө токтотулат. Допингге каршы эрежелерди бузуу фактысы тастыкталбаган учурда спортчуга төлөнбөй калган күндөрү үчүн стипендиянын суммасы төлөнүп берилет.

1. **Өмүр бою ай сайын берилүүчү стипендия**

12. Олимпиадалык жана Паралимпиадалык оюндардын жеңүүчүлөрүнө жана байге ээлерине өмүр бою ай сайын берилүүчү стипендия төмөнкүдөй өлчөмдө төлөнүп берилет:

1-орун – 30000 (отуз миң) сом;

2-орун – 25000 (жыйырма беш миң) сом;

3-орун – 20000 (жыйырма миң) сом.

13. Олимпиадалык жана Паралимпиадалык оюндардын чемпиондоруна жана байге ээлерине өмүр бою ай сайын төлөнүүчү стипендия ар бир наамга өзүнчө эмес “Олимпиадалык оюндардын чемпиону”, “Паралимпиадалык оюндардын чемпиону”, “Олимпиада оюндарынын байге ээси”, “Паралимпиада оюндарынын байге ээси” деген титулдары үчүн берилет.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**